ร้านสบายสบายสไตล์บาหลีสมกับชื่อร้าน บาอิค บาอิค ที่มาจากภาษาอินโดนีเซีย เข้ามาในร้านแล้วรู้สึกผ่อนคลายสบายอารมณ์มากๆมีทั้งต้นไม้และสระน้ำมีร่มสีขาวกางดูร่มรื่นมาก สำหรับเมนูอาหารแนะนำให้สั่งเมนูเรียกน้ำย่อยอย่างอองเทรบาอิคค่ะ เป็นหอยนางรมชุบแป้งทอดทานคู่กับพริกเผาสูตรของที่ร้านเองก็โอเคดีค่ะ เสร็จแล้วมาต่ออาหารหนักๆอย่างต้มกระดูกหมูบาอิค กระดูกหมูอ่อนนุ่มบวกกับน้ำซุปหมูอร่อยดีค่ะแล้วก็ชอบปีกไก่ซอสมะขามอันนี้ก็อร่อยเคี้ยวเพลินดีค่ะ แวะไปลองได้ที่ถนนสงประภาซอย18 ใครชอบร้องเพลงเค้าก็มีห้องคาราโอเกะให้ด้วยค่ะ